Document ID: 32008R1087

KOMISJONI MÄÄRUS (EÜ) nr 1087/2008,
5. november 2008,
millega muudetakse määruse (EÜ) nr 423/2008 (milles sätestatakse nõukogu määruse (EÜ) nr 1493/1999 üksikasjalikud rakenduseeskirjad ning kehtestatakse ühenduse eeskiri veinivalmistustavade ja -menetluste kohta) XVII lisa
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. mai 1999. aasta määrust (EÜ) nr 1493/1999 veinituru ühise korralduse kohta, (1) eriti selle artiklit 46,
ning arvestades järgmist:
(1)
Määruse (EÜ) nr 1493/1999 V lisa C osa punktis 4 on sätestatud, et eriti ebasoodsate ilmastikutingimustega aastatel võib veini naturaalset alkoholisisaldust suurendada kuni ühe mahuprotsendi võrra.
(2)
Komisjoni määruse (EÜ) nr 423/2008 (2) artiklis 27 on täpsustatud, et kõnealused ebasoodsad aastad ning asjaomased viinamarjakasvatusvööndid, geograafilised piirkonnad ja sordid sätestatakse kõnealuse määruse XVII lisas.
(3)
2008. aasta erakordselt halbade ilmastikuolude tõttu ei võimalda määruse (EÜ) nr 1493/1999 V lisa C osa punktis 3 sätestatud naturaalse alkoholisisalduse suurendamise piirid toota Ühendkuningriigi viinamarjakasvatuspiirkondades veini, mille järele oleks turul tavaliselt nõudlus. Seepärast tuleks Ühendkuningriigil lubada suurendada naturaalset alkoholisisaldust kuni 4,5 mahuprotsendi võrra.
(4)
Seetõttu tuleks määrust (EÜ) nr 423/2008 vastavalt muuta.
(5)
Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 423/2008 XVII lisa tabelisse lisatakse järgmine rida:
“2.
2008
A
Inglismaa, Wales
Lubatud veiniviinamarjasordid”
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 5. november 2008

Labels: 17
20
7
6
18